L 68[14 Jurnalul Oficial al Uniunii Europene 12.3.2008 II (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 25 iunie 2007 privind semnarea și aplicarea provizorie a Acordului între Comunitatea Europeană și Regatul Haşemit al Iordaniei privind anumite aspecte ale serviciilor aeriene (2008/216|CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză, având în vedere propunerea Comisiei, întrucât: (1) La data de 5 iunie 2003, Consiliul a autorizat Comisia să deschidă negocieri cu țările terțe în vederea înlocuirii anumitor dispoziții din acordurile bilaterale existente printr-un acord comunitar. (2) Comisia a negociat în numele Comunității un acord cu Regatul Haşemnit al Iordaniei cu privire la anumite aspecte ale serviciilor aeriene în conformitate cu mecanismele și orientările din anexa la Decizia Consiliului din 5 iunie 2003 de autorizare a Comisiei să deschidă negocieri cu terțe ţări în vederea înlocuirii anumitor dispoziții din acordurile bilaterale existente printr-un acord comunitar. (3) Sub rezerva încheierii sale la o dată ulterioară, acordul negociat de către Comisie ar trebui să fie semnat și aplicat provizoriu, DECIDE: Articolul 1 Prin prezenta se aprobă, în numele Comunității, semnarea Acordului între Comunitatea Europeană și Regatul Haşemit al Iordaniei privind anumite aspecte ale serviciilor aeriene, sub rezerva dispoziţiilor deciziei Consiliului privind încheierea respectivului acord. Textul acordului se anexează prezentei decizii. Articolul 2 Preşedintele Consiliului este autorizat prin prezenta să desemneze persoana sau persoanele împuternicite să semneze acordul în numele Comunității, sub rezerva încheierii acestuia. Articolul 3 Până la intrarea sa în vigoare, acordul se aplică provizoriu începând cu prima zi a primei luni următoare datei la care părțile și-au comunicat reciproc îndeplinirea procedurilor necesare în acest scop. Articolul 4 Preşedintele Consiliului este autorizat prin prezenta se efectueze comunicarea prevăzută la articolul 9 alineatul (2) din acord. Adoptată la Luxemburg, 25 iunie 2007. Pentru Consiliu Președintele A. SCHAVAN